La vacunació no s'atura per Setmana Santa: arriben 160.000 dosis noves | betevé\nTambé s'estan posant les dosis que quedaven d'AstraZeneca, però aquesta setmana no n'arribaran més\nGuillem Martínez | dilluns, 29 de març del 2021, a les 21.35\nAquesta Setmana Santa s’acabaran de posar les dosis d’AstraZeneca que quedaven pendents després de l’allau de peticions al web de la setmana passada. Però les 148.000 que havien d’arribar aquest dilluns no estaran disponibles, com a mínim, fins al 5 d’abril. Salut ja va lamentar aquest contratemps en el pla de vacunació. Les de Pfizer i Moderna, en canvi, sí que han arribat. 104.000 de Pfizer i 60.000 de Moderna. Això permetrà donar un impuls a la vacunació dels majors de 80 anys.\nCues aquest dilluns per vacunar-se a la Facultat d’Història i Filosofia\nAquest dilluns, novament, s’han format cues als punts de vacunació d’AstraZeneca, com el de la Facultat d’Història i Filosofia de la UB. Són, sobretot, persones de la franja entre els 60 i els 65 anys que van rebre un SMS per proposar-los que demanessin cita o bé van tirar pel dret i es van apuntar al web que ha habilitat Salut. Algunes de les persones que van rebre el missatge al mòbil han explicat a betevé que no tenen cap factor de risc afegit pel qual hagin estat els primers a rebre la citació.\nUn 10 % dels catalans ja han estat vacunats\nAquest cap de setmana s’ha superat el llindar del 10 % de la població catalana que ja ha rebut la primera dosi de la vacuna contra la covid. En el cas de les persones que ja han rebut les dues dosis i, per tant, ja estan immunitzades, el percentatge baixa fins al 5,5 %. Uns percentatges encara lluny del primer objectiu que es va marcar Salut: arribar al 50 % de primeres dosis el mes de juny i el 30 % d’immunitzats.\nAra bé, per assolir aquests percentatges s’espera que les properes setmanes augmentin progressivament els vaccins que es reben fins a tenir-ne mig milió cada setmana. A més, a finals d’abril s’esperen les primeres dosis de la vacuna de Janssen, que només és d’una dosi i que pot ser clau per agilitzar el ritme de vacunació. Se n’esperen 800.000 el segon trimestre de l’any.


Dimecres, 19 Mai 2021 10:21\nDimarts, 18 Mai 2021 11:28\nL'Ajuntament de Quart de Poblet està decidit a reduir la petjada de carboni i que totes les seues iniciatives porten el cognom sostenible. Una de les últimes mesures posades en marxa per a aconseguir aquest objectiu ha sigut instal·lar plaques solars en edificis públics. La Casa Consistorial, la Biblioteca Municipal Enric Valor i el Casino són els primers a comptar amb energia fotovoltaica. S'estima que l'energia generada ajudarà a rebaixar la factura de la llum una mitjana del 14% a més de reduir les emissions de CO₂ a l'atmosfera. També està previst signar un contracte de compensació d'excedents perquè l'energia produïda que no es consumisca s'aporte a la xarxa elèctrica i es descompte de la factura final de la llum. Això serà possible en els dies festius o períodes vacacionals en els quals l'energia utilitzada és menor.\nEn cada edifici s'han instal·lat 22 panells fotovoltaics que generen una potència de 10 kW. El regidor de Desenvolupament Sostenible i Transició Ecològica, Juan Medina, ha destacat que, "en l'equador de la legislatura, el seu departament ha demostrat un intens treball per a avançar-se als objectius de desenvolupament sostenibles marcats per l'ONU i l'Agenda Europea."\nLa finalitat és que l'energia fotovoltaica arribe a tots els edificis municipals que siga possible tècnicament. De moment, el nou aparcament públic i gratuït Balcó del Túria, que està en construcció, es proveirà en gran part amb energia solar. Aquest pàrquing compta amb un pressupost de 2,4 milions d'euros i es tracta d'una de les actuacions més importants de l'Estratègia de Desenvolupament Urbà Sostenible Integrat (EDUSI). Així mateix, la piscina coberta municipal també està previst que funcione amb aquesta tecnologia.\nL'Ajuntament de Quart de Poblet ha acompanyat aquestes mesures amb una fiscalitat més verda i una gestió tributària en línia amb el projecte europeu Local4Green. Les ordenances aposten per les energies renovables, la mobilitat sostenible i la reducció d'emissions. Entre elles, es troba la bonificació en un 100% de l'impost de circulació als vehicles elèctrics i fins del 95% de l'Impost sobre Construccions, Instal·lacions i Obres (ICIO). Aquestes bonificacions verdes no sols volen contribuir a millorar el medi ambient sinó també ajudar la ciutadania a superar la crisi i reactivar l'economia.\nDimarts, 11 Mai 2021 10:09\nL’Ajuntament de Quart de Poblet ha inaugurat l’exposició QLICK 41. Saló de Fotografia. El certamen és un referent en el panorama nacional i, després de 41 anys seguits celebrant-se, un dels quals té més tradició.\nEnguany, com a novetat, s’ha entregat per primera vegada el QLICK honorífic. El guardó ha recaigut en l’alacantina Ana Teresa Ortega Aznar, Premi Nacional de Fotografia 2020.\nL’alcaldessa de Quart de Poblet, Carmen Martínez, al costat de la regidora de Cultura, Cristina Mora, han fet lliurament dels premis en una edició en la qual s’han presentat 222 obres. L’alcaldessa ha destacat l’aposta del municipi per la Cultura i la importància del Festival en el panorama nacional.\nEl premi a la millor col·lecció ha sigut per a José María Rubio per “Racons de Fe”, Juan Miguel Cervera s’ha emportat el segon premi per “Colors” i el tercer guardó ha recaigut en José Ramón Luna de l’Ossa per “Nature”. En aquest apartat, hi ha hagut tres esments del jurat: Ángel Atanasio per “Introspecció”, Xavier Ferrer per “Transnístria” i Jordi Terry per “Barraca, cabezón”, “Barraca, assegut al sol” i “Barraca, esperant aigua”.\nQuant als premis individuals, els guanyadors han sigut Ángel Atanasio per “Introspecció”, Xavier Ferrer Chust per “Transnístria”, Lliurada Martínez per “Temps de Brodat”, María Muñoz per “De tornada”, Miquel Planells per “Amor Etern”, José María Rubio per “Ouarz” i Jordi Terry per “Rojo” i “Barraca, esperant aigua”.\nRespecte a la secció “Tema Local”, el Premi Ribera Ríos ha sigut per a María Muñoz per “A les 15 h” mentre que el Premi Local ha recaigut en Tomás Ortiz per “Punt de vista” ye en David Piqueras per “Preocupació”.\nA més d’aquestes obres, s’ha decidit seleccionar també una sèrie de fotografies no premiades, però que, pel seu valor artístic, mereixen formar part de l’exposició en l’apartat de Col·leccions. Aquestes obres són les d’Ana del Castell amb “França Pandemic”, José Luis Fernández amb “Oda al vent”, José López Giménez amb Records en pandèmia” i Jordi Peñalver amb “Taronja”. En l’apartat Tema Local, les obres no premiades que també formen part de l’exposició són les d’Ana del Castell per “Plaza de l’església”, María Muñoz amb “Després de l’aturada”, Tomás Ortiz amb “Alineat”, Marta pastor amb “Biblioteka” i David Piqueras per “Xarxa house”.\nLa prestigiosa fotògrafa Ana Teresa Ortega ha rebut el QLICK Honorífic 2021 de la mà de l’alcaldessa Carmen Martínez. Ortega va agrair la labor que es fa amb festivals d’aquest tipus perquè suposa un impuls dins del món cultural.\nL’exposició es poden contemplar a la casa de la Cultura fins al 21 de maig.


desallotjament | Arran Sagrada Família\nAl maig, resistència a raig – CSOA La Indústria\nEstem en perill de desallotjament. Del 1 al 15 de maig tenen data oberta per desallotjar-nos, però HO SENTIM, ENS QUEDEM! Hem engegat la campanya #DefensemCSOALaIndústria, aquí podeu trobar més informació sobre el procés: https://csoindustria.wordpress.com/volen-desallotjar-la-industria\nA les veïnes del CSOA La Indústria:\nCom deia un personatge de Brecht a l’Òpera de tres rals : ¿què és el robatori d’un banc comparat amb la fundació d’un banc? I nosaltres ara que ja sabem que Marx s’equivocava afirmant que la Història es repeteix primer com a tragèdia per després fer-ho com a farsa sinó que es repeteix com a paròdia d’una farsa. Ara nosaltres ens preguntem: ¿què és l’okupació d’un banc comparat amb el seu abandonament amb finalitats especulatives?\nNosaltres hem okupat un espai per omplir-lo de vida, sempre des d’una lògica autogestionària, assembleària, anticapitalista, antipatriarcal i emancipatòria. Cedint l’espai per a les activitats i usos més diversos i que enteniem prioritaris desde l’òptica veïnal.Però això que les persones cerquin alternatives, s’organitzin i lluitin pels seus espais alliberats no és compatible amb la Marca BCN i el seu deliri estètic deshumanitzador. És per això que ens van portar a judici. És per això que SIR Apartments/SR Constructors, empresa de la família Sentís Valls dedicada a la construcció i a la gestió hotelera i d’apartaments turístics ens pretén fer fora.\nQualsevol dia , matí, tarda o nit de l’1 al 15 de maig els mossos prendran els carrers a cops de porra per intentar desallotjar un centre social, per acabar amb un projecte polític que molesta, refractari amb la realitat que l’envolta. Però nosaltres no estarem soles defensant allò que ens estimem ni ho estaran les companyes de l’ELI La Clandestina , ni les de la Llamborda ni tampoc les de la Gordíssima .\nPerquè els barris són de qui els defensa.\nNO AL DESALLOTJAMENT DEL CSOA LA INDÚSTRIA!!!\nCSOA La Indústria, 9 de gener de 2015\nEtiquetes: barri, CSOA LA Indústria, desallotjament, Sagrada Família\nDefensem el CSOA La Indústria! Convocatòria el 17 de gener a les 12h a Av Gaudí/Marina\nFa uns mesos, el CSOA La Indústria (Indústria, 181) està en perill de desallotjament. Per aquesta raó, l’assemblea de el centre social ha engegat la campanya #DefensemCSOALaIndústria. Aquí trobareu més informació sobre el procés: https://csoindustria.wordpress.com/volen-desallotjar-la-industria\nArran Sagrada Família anima a les joves, veïnes, amigues i col·lectius del barri a sumar-se a la propera convocatòria dissabte 17 de gener a les 12h a la cruïlla entre Av. Gaudí/Marina, per defensar aquest espai autogestionat i plantar cara al model especulatiu de la marca Barcelona. Perquè ENTRE TOTES HO PODEM TOT!\nDesobeïrem, resistirem, seguirem okupant i sota cap concepte marxarem. Defensem els espais okupats, autogestionaris i comuns!\nLA INDÚSTRIA ÉS DEL BARRI!\n(més informació a la pàgina web de La Indústria)\nEtiquetes: CSOA LA Indústria, desallotjament, okupació\nL’Ateneu es queda! Primer intent de desallotjament de l’Ateneu Popular de l’Eixample aturat!\nAquest matí s’ha suspès el desallotjament de l’Ateneu! Moltes gràcies pel vostre suporgt i per fer-ho possible!! L’Ateneu es Queda!!\nAquest és l’article publicat a la Directa sobre la jornada d’avui:\nEl jutjat decreta la suspensió del desallotjament de l’Ateneu Popular de l’Eixample\nUn taxi que traslladava la comitiva judicial s’ha aturat davant l’Ateneu Popular de l’Eixample –a la confluència dels carrers Sicília i Rosselló de Barcelona– a quarts de dotze del migdia. Davant seu hi havia una setantena de manifestants que es resistien a l’ordre de desallotjament dictada per un jutjat de primera instància de Barcelona. Els representants del jutjat han optat per intercanviar unes paraules a peu de taxi amb l’administrador de finques que va interposar la denúncia contra les actuals usuàries de l’immoble (situat al passeig Conradí 3 del barri de la Sagrada Família de Barcelona), i després de regirar paperassa han marxat. No ha estat fins un quart de quatre de la tarda, quan l’advocat de l’ateneu ha rebut la notificació oficial confirmant la suspensió de l’ordre de llançament. Els propers dies haurien de comunicar una nova ordre, malgrat que en casos similars el Servei d’Actes i Comunicacions Civil de la Ciutat de la Justícia acostuma a acordar amb els Mossos d’Esquadra com i quan efectuar el desallotjament forçós.\nEn la concentració d’aquest matí hi havia diverses generacions d’activistes que durant els prop de 10 anys d’història han passat per l’ateneu eixamplí. S’han desplegat dues pancartes on es llegia “Ateneu Popular de l’Eixample Resisteix” i “L’Ateneu es queda. El barri contra l’Especulació”. Aquesta última fa referència al fet que tot el procés que ha dut fins a l’ordre de desallotjament està lligat a un pla que preveu diverses requalificacions i que, segons s’explica en aquest article de La Intervia, té motivacions especulatives. “\nSEGUIM FENT BARRI I CONSTRUÏNT L’ALTERNATIVA!\n(Esteu atentes a les properes convocatòries i novetats sobre el desallotjament: seguiu @AteneuEixample al twitter!)\nEtiquetes: Ateneu, Ateneu Popular de l'Eixample, desallotjament\nJornades contra el desallotjament: l’Ateneu Ni s’atura Ni es tanca!! #AbrilEnLluita\nAquest dimarts 8 d’abril volen desallotjar l’Ateneu Popular de l’Eixample, el centre social que ha estat un centre d’autogestió, organització i lluita pel jovent els darrers 9 anys. També és l’espai on ha nascut i crescut l’Esquerra Independentista de l’Eixample, començant per l’Assemblea de Joves de l’Eixample Nord, el que ara és Arran Sagrada Família. A més de molts altres projectes de tot tipus. En definitiva, un espai de trobada i d’empoderament que volen tirar a terra.\nL’atac a l’Ateneu no és aïllat: hi ha una ofensiva contra un gran nombre d’espais okupats i autogestionats a Barcelona. És per això que ens coordinem i solidaritzem amb la resta de centres alliberats amenaçats de ser desallotjats, a través de la campanya #AbrilEnLluita. Tot el suport a Can Vies, el Banc Expropiat, La Gordissima, La Forja del Clot, i totes les que resisteixen!!\nDavant d’aquesta ofensiva, no ens quedarem callades: L’Ateneu continua ben viu i amb ganes de seguir fent mil activitats!\nNo us perdeu les Jornades de resistència contra el desallotjament els propers dies. Aquesta és la programació:\n* Dilluns 31 de març, 20.30\nEls contes conten gènere: rols al voltant dels contes infantils i altres maneres de narrar\nPassi del documental “Aquest conte no s’ha acabat” i Debat!\n* Dimecres 2 d’abril, 20:30h\nJornada de portes obertes de la Cooperativa I un rave!\n* Dijous 3 d’abril, 20:30h\n“Veneçuela: de la desestabilització a l’ofensiva bolivariana”\nXerrada organitzada per Arran Sagrada Família. Amb Arnau Mallol, activista social acabat d’arribar de Caracas\ni després, Sopar veneçolà!!\n* Divendres 4 d’abril, 19:30h\nCercavila en defensa de l’ateneu\nInici als jardins de Caterina Albert, al costat de l’Ateneu\ndesprés Cafeta contra el desallotjament de la Xarxa de Suport Mutu de l’Eixample Dreta, amb sopador amb pizzes veganes\n* Dissabte 5 d’abril, a partir de les 10:30h\nPaellada i torneig de vòlei\nes recomana confirmar equips a ateneueixample@gmail.com\n…i al vespre: Cafeta de La Intervia, el portal digital de l’Eixample!\nNORMES DEL VÒLEI (a partir de les 10:30 del matí)\n-El campionat serà amateur, no competitiu i gratuït.\n-Es jugarà en equips de 4×4 flexibles, el que vol dir que si algun equip voleu ser 3 o 5 doncs endavant les atxes.\n-La convocatòria és oberta, això vol dir que els equips no cal que estiguin compostos per gent de l’ateneu, porteu amigues i família si ho voleu (Si es pot confirmar els equips abans del divendres 4).\n-El format de competició es decidirà segons el nombre d’equips inscrits (la organització es reserva el dret de canviar-lo sobre la marxa si l’equip d’alguna de les seves membres fos eliminat)\n-Qui vulgui ajudar a fer-la serà benvinguda\n-És a la voluntat\n* Dimarts 8 d’abril, a partir de els 8h\nActes contra el desallotjament\n8:00 xocolatada popular\n9:30 pintada del nou mural\ni durant tot el dia:\n– botiga gratis\n– taller de bicis…\nNo desallotjaran els nostres somnis! Defensem l’Ateneu entre totes!\nL’ATENEU ES QUEDA AL BARRI!\nEtiquetes: #AbrilEnLluita, AJEN, Ateneu Popular de l'Eixample, CSO, desallotjament


En Roc, pot debutar a la primavera per buscar vespa asiàtica » Ràdio Olot\nEconomia, Societat, Territori\nEn Roc, pot debutar a la primavera per buscar vespa asiàtica\nA la primavera ja estarà operatiu el primer gos que pot trobar nius de vespa asiàtica només amb l’olfacte.\n| 25 de novembre de 2014\nA la primavera ja estarà operatiu el primer gos que pot trobar nius de vespa asiàtica només amb l’olfacte. Segons ha pogut saber Ràdio Olot, les proves que s’han fet fins ara han tingut èxit i en Rock, el border collie ensinistrat a Olot, ha aconseguit detectar-los. El seu entrenador ha explicat que amb les proves fetes fins ara estan contents ‘en un 95%’.\nUn entrenament d'en Rock (rockandroll.cat)\nEn les últimes setmanes en Rock ha sortit a l’exterior i ha aconseguit trobar les restes de nius de vespa asiàtica sense problemes. El seu entrenador, Marc Masdeu, ha explicat que la previsió és que a partir del mes de març o a l’abril ja comenci a actuar. Segons ell, la decisió de començar a la primavera es deu a que és l’etapa més complicada per a fer-ho. A més, ara tots els nius de vespa asiàtica que es trobessin estarien buits i, per tant, de poc serviria per frenar la seva expansió.\nEn Rock seria un dels gossos que estarien disponibles, però hi ha 2 centres més, a Valladolid i a Jaén, que permetrien tenir a tot l’Estat una desena d’animals per buscar ruscs a aquesta espècia invasora. Per a Masdeu, han de ser apicultors, agricultors i administracions públiques els que haurien de contractar els seu serveis. Masdeu ha explicat que la seguretat en aquest procés ha de ser total perquè un sol error podria ser un risc. Si les abelles es tornen agressives al sentir-se amenaçades, el gos podria fugir però els humans que l’acompanyessin no hi serien a temps.\nAlgunes de les proves que ha fet el border collie del centre d’Olot s’han fet a la mateixa Garrotxa, com per exemple a la Vall d’en Bas, lloc on es va trobar el primer niu de vespa asiàtica. El principal avantatge dels gossos és que, al buscar el niu per l’olfacte s’estalvien el problema que hi havia fins ara pels agents forestals que s’havien de refiar de la vista, un sentit que a vegades no serveix de res quan és a 8 metres d’alçada i camuflat entre fulles.


Què he de tenir en compte quan deixo els meus fitxers al núvol?\nEls serveis d'emmagatzematge al núvol permeten accedir a la teva informació des de qualsevol lloc o dispositiu.\nEncara no ets membre del Club GENTMB? Fes-te’n ara i et convidem a la preestrena d’'Aladdin'\nEs sortejaran 50 entrades dobles entre els nous membres del club GenTMB per a la preestrena de la pel·lícula Aladdin del dia 23 de maig al cinemes Cinesa Diagonal Mar.\nLaura Fuentes, guanyadora del repte “#30diesAMBbiciBCN”\nEs tracta d'una proposta de l'AMB i l'Ajuntament de Barcelona per promoure la mobilitat sostenible per als desplaçaments habituals, com anar a la feina. Durant el mes d'abril s'ha fet una competició especial entre TMB, Barcelona Regional i AMB.\nTMB sol·licita una reforma del Codi Penal per lluitar contra el vandalisme grafiter\nEs tracta d'una nova acció de les que TMB, juntament amb altres operadors ferroviaris, està duent a terme contra el fenomen grafiter.\nApunta’t al viatge i forma’t!\nEl departament de Formació ens presenta a través d'un vídeo els nous cursos online que han preparat i que, ben aviat, seran a l'abast de tothom.


Jaume Costa: "La meua idea és deixar-me tot al camp per l'equip al qual estic" | Blanquinegres.com\nBlanquinegres, 23 Gener, 2020\nEl València CF pregunta per Dani Ceballos\nJosep Prats, 23 Gener, 2020\nMendes ja ha tingut reunió a Barcelona per Rodrigo\nNoel Rodilla, 23 Gener, 2020\nLa RFEF desestima les al·legacions per la sanció a Parejo\nDavid Gandia, 22 Gener, 2020\nCRÒNICA: Seguim defenent el títol\nRodrigo dóna l’ok al seu fixatge pel Barça\nBlanquinegres , 14 Agost, 2019\nJaume Costa: “La meua idea és deixar-me tot al camp per l’equip al qual estic”\nEl nou lateral esquerre del València Club de Futbol ha sigut presentat hui amb el seu nou equip davant els mitjans de comunicació juntament amb el també nou jugador del conjunt de Mestalla, Eliaquim Mangala.\nJaume Costa va arribar ahir, de forma oficial, i ja s’ha entrenat hui amb els seus nous companys i el seu nou tècnic, al que ja coneix de la seua etapa al Vila-reial, on Marcelino García Toral li va fer debutar a primera divisió.\nDesprés de les paraules del president, ha sigut el torn de paraula per al lateral esquerre, que ha rebut les preguntes dels companys de la premsa valenciana.\nPregunta: Imagine que és un somni fet realitat. Sempre has tingut l’espina de tornar al València i jugar ací, has descartat tot per vindre, no?\nResposta: Sí, estic molt content de tornar, han sigut deu anys en els quals he pogut llaurar una carrera, però no oblides mai d’on ixes, tenia moltes ganes de tornar al València. Tinc moltes ganes de posar-me a disposició del míster.\nPregunta: Quin sentiment has tingut en tornar ací?\nResposta: Ha sigut rar i emocionant a la vegada. Les instal·lacions han canviat molt però continua molta gent i m’he reencontrat amb ells com jo esperava, molt emocionant tot.\nPregunta: La teua idea és deixar-te la pell per ampliar el contracte amb el València?\nResposta: La meua idea és deixar-me tot al camp per l’equip al qual estic. Donar-lo tot pel València i que el Club este el més amunt possible.\nPregunta: Que sensacions has tingut després del primer entrenament?\nResposta: Molt positives, no coneixia a tots, però al cos tècnic sí i alguns jugadors també, Cheryshev, Jaume… m’han tractat tots molt bé. He arribat molt nerviós però m’han rebut molt bé.\nPregunta: No feia falta convèncer-te per vindre, però has parlat amb Marcelino per vindre ací? I has parlat amb algun altre?\nResposta: Parlava molt amb Cheryshev, però res de vindre o de fitxatges. Vinc ací per donar tot pel València.\nPregunta: Va a donar-te temps per a tindre el missatge de Marcelino? Perquè vas a ser titular quasi segur el dissabte\nResposta: Jo vinc a treballar i competir, és veritat que els automatismes es perden però sé que demana Marcelino.\nPregunta: Que t’ha dit Marcelino i que espera de tu?\nResposta: Ens hem saludat, hem parlat del que volem cadascú, no puc dir-te més, vinc a treballar i estar el més amunt possible.\nPregunta: En quin moment somnies amb la teua tornada?\nResposta: Sóc una persona que viu el dia a dia, estic molt feliç, em sap mal per vosaltres, però no té sentit parlar més enllà, treballe per jugar quan el diga el míster.


Obertes les inscripcions a les activitats per a la gent gran del Casal Serra de Galliners\nJa es poden gestionar les solÂ·licituds de les diferents propostes que comenÃ§aran el 14 de juny\nJa sâ€™ha obert el termini per inscriureâ€™s a les diferents activitats per a la gent gran promogudes pel Casal Serra de Galliners. Aquestes comencen el proper 14 de juny, amb una Ã mplia proposta, desprÃ©s que lâ€™equipament hagi vist reduÃ¯da la seva activitat per la pandÃ¨mia. Una programaciÃ³ de tallers presencials i sessions en lÃnia que recupera bona part del funcionament habitual. Podeu gestionar-les aquÃ o en l'enllaÃ§ que acompanya cada activitat subratllada.\nNo falta en aquesta proposta la informÃ tica en lÃnia, els dimarts i dijous, en horari de matÃ i tarda. O els escacs en lÃnia.\nConsulteu el detall de programaciÃ³ en el requadre que acompanya aquesta notÃcia.\nEl divendres dia 11 es publicarÃ el llistat de persones admeses tambÃ© al web i es penjarÃ al Casal.\nProgramaciÃ³ Casal Serra de Galliners\nProgramaciÃ³ Casal Serra de Galliners (596 Kb)


La sol•licitud de vot per correu, en el cas que un/a elector/a no puga presentar-la de manera personal per malaltia o per incapacitat per a formular el vot, podrà ser efectuada en nom seu per una altra persona autoritzada, notarialment o consularment, per mitjà de document que s'estendrà individualment en relació amb cada elector/a i sense que s'hi puga incloure diversos/es electors/es, ni una mateixa persona podrà representar més d'un/a elector/a (art. 72 c de la Llei orgànica del Règim Electoral General). La Junta Electoral comprovarà, en cada cas, la concurrència de totes les especialitats que s'apliquen a esta modalitat.\nEl servici del/de la notari/ària és totalment gratuït.\nLa sol•licitud de la inscripció en el Cens\nDel 31 de març al 14 de maig, el/la representant de l'elector/a sol•licitarà en l'Oficina de Correus el vot per correu i el certificat d'inscripció en el Cens de l'elector/a malalt/a o amb incapacitat, i adjuntarà a esta sol•licitud el poder de representació, així com el certificat mèdic oficial.\nEsta sol•licitud estarà firmada pel/per la representant, firma l'autenticitat de la qual comprovarà l'empleat/da de Correus i la confrontarà amb la que aparega en el document nacional d'identitat.\nDel 4 al 17 de maig, la Direcció Provincial del Cens Electoral remetrà al domicili que s'haja indicat, o, a falta d'això, a aquell que figure en el Cens, la documentació electoral, el justificant de recepció de la qual haurà de estar firmat per la mateixa persona que ho ha sol•licitat, després de l'acreditació prèvia de la seua identitat.\nUna vegada sol•licitat el vot per correu, JA NO ES PODRÀ VOTAR DE MANERA PRESENCIAL en la Mesa electoral el dia de les eleccions.\nDel 4 al 20 de maig, l'elector/a malalt/a o persona amb incapacitat remetrà per correu certificat el sobre dirigit a la Mesa electoral en què haurà introduït el certificat d'inscripció en el Cens Electoral i el sobre de votació, amb la papereta elegida. Este enviament no necessitarà franqueig.


Es lliuren els Premis del VIII Concurs Literari Sant Jordi de Les Botigues de Sitges\nL’Associació Cultural Les Botigues de Sitges ha lliurat els guardons als relats que han participat en aquest certamen literari que pretén fomentar la literatura. José Luis Chaparro ha estat el guanyador de la categoria sènior amb el relat ‘Nunca me olvides’. Ana Company ha obtingut el màxim guardó, en la categoria juvenil, amb el relat ‘Et trobo a tot arreu’, i Gisela Georgina Carreras, en infantil, amb ‘Las Gemelas’.\nEl número 52 de la revista municipal 'La Xermada' es pot adquirir als quioscos de la vila.\nEl washbord és un dels protagonistes d’aquesta edició del certamen que ha començat aquest dijous i finalitzarà diumenge.


Recursos Tecnològics del Procés d'E-A (Danae): Comencem amb el so!\nComencem amb el so!\nAvui hem començat amb el taller de so. Després d'haver vist una mica d'introducció teòrica sobre què son els formats del so i quins son, com es digitalitza el so, etc, hem proseguit amb la primera pràctica que havíem de fer. Però hi ha hagut un problema tècnic, el programa Audacity amb el que anàvem a treballar el so no estava instal·lat als ordinadors i no hem pogut fer la pràctica. La propera setmana la realitzarem.\nSegons el que diu el " preàmbul del document de la Llei: LOE (ley orgànica 2/2006, de 3 mayo, de Educación)", penso que el que estableix per al segon cicle d'infantil és apropiat, ja que amb les edats que tenen els infants en aquell cicle, una primera aproximació a la tecnologia, a l'ús de les tecnologies de la informació i comunicació, servira com a primer contacte per als següents anys.\nAquest primer contacte s'ha de fer desde totes les àrees, però del que diu la normativa al que realiment es fa a les aules ... ni ha un gran traç! Penso que no s'acompleixen moltes de les coses que estableix aquest preàmbul envers la tecnologia. Estudiem unes concecpcions però quan es surt al món laboral hi ha molts "docents" que d'acomoden en les tècniques tradicionals i no apliquen res de l'estudiat tristement.\nEncara així, també he de dir que cada volta surten docents més oberts a les novetats, i amb moltes ganes de treballar amb la tecnologia i introduïr-la des d'edats primerenques.\nPublicado por Danae en 8:17


La realitat virtual i l’augmentada s’obren pas en el món físic | Fulls dels enginyers\nCirurgians que se serveixen de la realitat augmentada en una intervenció, operaris que aprenen a fer servir qualsevol tipus de maquinària virtualment o homes i dones del temps que mostren les conseqüències d’un huracà com si s’estigués produint al mateix plató de televisió. Aquestes realitats seran cada cop més habituals en el nostre dia a dia. I és que les conegudes com a realitats virtual i augmentada s’estan expandint ràpidament en l’entorn físic real.\nAquestes tecnologies no són noves, però, fins ara, se’n reduïa l’ús a àmbits molt concrets com els videojocs, el màrqueting o el turisme. “Han anat evolucionant, cada cop són més econòmiques i no paren de sorgir noves aplicacions... han arribat per quedar-se!”, assegura Xavier Riba, soci i director a Catalunya d’Innovae, una empresa que desenvolupa solucions basades en la realitat augmentada i virtual.\nEn què consisteixen exactament? “La realitat virtual mostra un contingut 100% digital com fotos, vídeos o experiències en tres dimensions. Per veure’l, l’usuari necessita unes ulleres o bé un casc de realitat virtual”, explica Isidro Navarro, professor de l’Escola de Noves Tecnologies Interactives (ENTI), centre adscrit a la UB, i fundador i CEO de LABS4REALITY, una empresa basada en el desenvolupament de sistemes de realitat augmentada. Una tecnologia en la qual “se superposen imatges i/o informació sobre la imatge real que estem veient. El resultat, per tant, ens dona una informació augmentada del nostre entorn”, indica Navarro. L’únic necessari per visualitzar-la és un dispositiu amb pantalla, des d’un monitor a un telèfon mòbil o tauleta.\nUn dels àmbits on aquestes tecnologies estan guanyant més força és l’industrial. Hi aporten un clar valor afegit, amb beneficis immediats en diferents àmbits d’actuació com la formació, el manteniment, la logística o la visualització de dades. L’extremada usabilitat d’aquests recursos permet que s’adaptin amb facilitat a les instal·lacions industrials i als habilitadors (eines tecnològiques que tenen la capacitat d’impulsar la transformació digital de la indústria), un fet que genera, ràpidament, dinàmiques d’eficiència i resultats positius. “La indústria de l’automòbil ja fa anys que utilitza la realitat virtual, sobretot als departaments de disseny i R+D+I”, afirma Navarro. D’altra banda, els comercials aprofiten les possibilitats de la realitat augmentada a l’hora de mostrar i vendre productes aplicant-hi diferents presentacions i configuracions en pocs segons.\nTant la realitat virtual com l’augmentada han obert un ampli ventall de possibilitats dins del sector de la salut. Tant és així, que s’estima que el 12% dels projectes de realitat virtual a l’estat espanyol estan relacionats amb aquest àmbit, segons dades de la Societat Catalana de Salut Digital. Algunes de les aplicacions de la realitat virtual dins del sector sanitari s’utilitzen per al tractament de fòbies, la gestió del dolor, la formació del personal en situacions d’emergència o la simulació d’intervencions quirúrgiques, entre d’altres. La realitat augmentada permet, per exemple, que mentre un cirurgià està portant a terme una intervenció, pugui veure, en un altre punt del quiròfan, les proves de control necessàries o que li faciliten l’operació sense necessitat de tenir un visor o una pantalla en el mateix espai.\nEn l’apartat arquitectònic, la realitat virtual i l’augmentada poden ser utilitzades en totes les fases de l’edificació: des de la idea i la creació del disseny, fins a l’etapa de manteniment i explotació de la construcció. Hi ha promotores immobiliàries que les exploten en els processos de venda oferint als compradors l’opció d’escollir diferents opcions d’acabat en l’interior virtual dels futurs habitatges o espais.\nUna immersió extrema en el canvi climàtic\nAmb l’exposició The Zone of Hope (TZOH), Aigües de Barcelona permet viure els efectes que tindrà el canvi climàtic d’una forma immersiva. Ubicada al Reial Cercle Artístic de Barcelona, TZOH utilitza la realitat immersiva extrema, un conjunt de tecnologies d’última generació que, combinades, fan possible que els visitants es traslladin a altres espais o períodes de temps desplaçant-se amb una total immersió sensorial. “És una immersió de tots els sentits, i és la primera vegada que s’utilitza aquesta tecnologia a Europa”, afirma Maria Salamero, directora d’estratègia de sostenibilitat i comunicació d’Aigües de Barcelona.\nEl component visual de l’experiència combina “imatges sintètiques de 360º i efectes visuals desenvolupats a 90 fotogrames per segon”, explica Elisabet Bergés, coordinadora tècnica d’estratègia de sostenibilitat i comunicació d’Aigües de Barcelona. TZOH integra també una narració en veu en off, així com centenars d’efectes sonors geolocalitzats en 3D en les escenes per les quals avança el visitant. La tecnologia utilitzada permet una experiència multisensorial única en la qual el visitant pot veure i sentir físicament els efectes del canvi climàtic. Durant l’exposició, el públic experimenta fred, calor o vent, passeja per l’interior d’una glacera i viu l’experiència tàctil de tocar el gel.\nEl final de l’exposició tracta sobre “què es pot fer per evitar el canvi climàtic, d’aquí el títol The Zone of Hope”, senyala Bergés.\nRealitat virtual per a la promoció turística de catalunya\nEl vehicle a través del qual s’articula Legends of Catalonia és un videojoc de realitat virtual. Es tracta d’una acció “pionera a nivell mundial. La més innovadora que s’ha fet mai a Catalunya ja que, per primera vegada al món, un organisme públic de promoció turística com l’Agència Catalana de Turisme del Departament d’Empresa i Coneixement utilitza un videojoc de realitat virtual per promocionar una destinació turística”, va exposar la consellera d’Empresa i Coneixement, Àngels Chacón, en la presentació de la campanya.\nPer crear aquest joc virtual, un equip internacional ha estat treballant intensivament durant tres mesos utilitzant les tècniques més innovadores per capturar paisatges, escenaris i personatges famosos de forma hiperrealista. Per exemple, la fotogrametria (les fotos que capturen entorns reals i els converteixen en espais volumètrics en tres dimensions) ha servit per reproduir la fisonomia dels protagonistes del joc i convertir-los en personatges de llegenda. Per altra banda, el modelat facial mitjançant els recursos d’iPhone x Facial Capture ha permès recrear les expressions dels personatges, als quals també s’ha incorporat una captura en moviment per donar-los vida dins del joc.\nL’Agència Catalana de Turisme ha comptat amb la col·laboració de la multinacional Sony per fer el llançament del producte. El joc es pot descarregar gratuïtament des de la botiga online de la consola PlayStation i jugar-hi utilitzant unes ulleres de realitat virtual. Futurament, també serà possible fer-ho des d’un ordinador a través de la plataforma Steam.\nMasats se’n va de fira amb la realitat virtual\nMostrar determinats productes a les fires pot resultar complicat i car, per exemple, a causa del gran volum dels materials que cal transportar. La firma especialitzada en sistemes d’accessibilitat per al transport públic Masats ha trobat, en la realitat virtual, la solució a aquest problema. “Des d’Innovae, els vam recrear de forma virtual una estació de metro amb un dels sistemes d’accés per a andanes i les portes de vidre de moltes estacions que coincideixen amb les portes dels vagons”, explica Xavier Riba, soci i director a Catalunya d’Innovae. D’aquesta manera, els comercials de Masats, quan van a una fira, poden mostrar als potencials clients com són i com funcionen aquest tipus de portes a partir d’unes simples ulleres de realitat virtual.\nEls dos experts consultats coincideixen a afirmar que es tracta de tecnologies a l’alça, amb un gran potencial per endav nt. S’estima que el mercat mundial de la realitat virtual i la realitat augmentada serà d’uns 183.380 milions d’euros l’any 2022. A l’estat espanyol, hi ha més de 280 empreses que treballen en aquest sector, sobretot en el camp de la realitat virtual, i la xifra creix ràpidament (un 86,6% en els últims dos anys).\nEtiquetes:realitat virtual realitat augmentada tecnologia R+D+I\nSelect ratingGive La realitat virtual i l’augmentada s’obren pas en el món físic 1/5Give La realitat virtual i l’augmentada s’obren pas en el món físic 2/5Give La realitat virtual i l’augmentada s’obren pas en el món físic 3/5Give La realitat virtual i l’augmentada s’obren pas en el món físic 4/5Give La realitat virtual i l’augmentada s’obren pas en el món físic 5/5


Davide Cimolai sorprèn als favorits i s'emporta la primera etapa de la Volta - Empordà\nDavide Cimolai sorprèn als favorits i s'emporta la primera etapa de la Volta\nNacer Bouhanni i André Greipel s'han vist superats pel velocista italià de l'equip FDJ\nORIOL TRASSERRA 20.03.2017 | 17:18\nCimolai supera Bouhanni. TWITTER\nEl velocista italià Davide Cimolai (FDJ) ha sorprès als dos grans favorits, Nacer Bouhanni (Cofidis) i André Greipel (Lotto-Soudal), i s'ha adjudicat en l'últim cop de ronyó la victòria en la primera etapa de la Volta Ciclista a Catalunya. Els grans favorits no s'han mogut durant tota la jornada i han guardat forces per batalles pròximes. El bagenc Jordi Simón (Funvic-Brasil) ha tret el cap en l'arribada massiva i ha finalitzat en la dissetena posició.\nLa 97a edició de la Volta Ciclista a Catalunya ha començat a rodar amb una etapa nerviosa de 178 quilòmetres amb sortida i arribada a la localitat de Calella. La primera jornada de la tercera carrera per etapes més antiga del món (només darrere de Tour de França i Giro d´Itàlia) comptava amb un recorregut de mitja muntanya i resolució incerta. Sis ports puntuables, dos d´ells de primera categoria, posaven el picant a l´estrena de la ronda catalana.\nLa jornada ha començat amb un sol brillant anunciant l´arribada de la primavera i del ciclisme a terres catalanes. Hi han hagut múltiples atacs en busca de l´escapada del dia. Al quilòmetre 30 s´ha confirmat la fuga definitiva amb quatre integrants: Rolland (Cannondale), Antonio Nibali (Bahrein) i Affonso i Nazaret (Brasil).\nEl gran grup els ha tingut controlats en tot moment i la màxima renda s´ha situat al voltant dels tres minuts. El francès Pierre Rolland, l´home amb més nivell de l´escapada, ha perdut contacte però pocs quilometres després ha pogut tornar al capdavant. Els quilòmetres i els ports, Alt de Parpers (3a), Alt dels Pinars de Badó (3a) i Alt de la Pullosa (3ª), s´han succeït amb una situació de carrera invariable.\nLa carrera s´ha animat amb l´arribada dels dos ports més durs del menú del dia, l´Alt El Muntanyà (1a) i Coll Formic (1ª). Tres ciclistes més, Canty (Cannondale), Domont (AG2R) i Bol (Manzana Postobón) han iniciat un contraatac per darrere i han contactat amb els quatre fugats. Bol i Domont s´han mostrat com els més forts i s´han destacat en el descens de Coll Formic.\nEl pilot, comandat per l´equip Lotto-Soudal, ha marcat un ritme viu per estabilitzar la diferència de la parella capdavantera en un minut i d'aquesta manera assegurar l´esprint a Calella. L´esforç de l´equip d´André Greipel (Lotto-Soudal) ha obtingut els seus fruits i Bol i Domont han estat engolits a falta de 25 quilòmetres.\nL´última dificultat puntuable de l´etapa, l´Alt de Collsacreu (3ª), s´ha pujat a un ritme còmode i no s´ha vist cap atac per provar l´aventura en solitari. Tot estava preparat per un descens vertiginós de la mà de l´equip Sky i una arribada massiva a la localitat del Maresme. El francès Cyril Gautier (AG2R) ha intentat desafiar el poder dels velocistes i ha obert uns metres insuficients a falta de cinc quilòmetres. També ho ha intentat sense èxit Peter Kennaugh (Sky), que ha estat caçat dins l'últim quilòmetre.\nL´equip Cofidis ha llançat l´arribada des de lluny però el seu home ràpid, Nacer Bouhanni, s´ha precipitat. El corredor italià Davide Cimolai (FDJ) l´ha aconseguit superar en l´últim cop de ronyó per adjudicar-se la primera etapa de la Volta a Catalunya 2017. Els homes forts de la general han entrat tots en el mateix temps i han guardat forces per la decisiva contrarrellotge per equips de demà a la ciutat de Banyoles. Amb la seva valentia habitual, el ciclista de Navàs Jordi Simón s'ha infiltrat a l'esprint i ha acabat en una meritòria dissetena posició.\n„ Volta a Catalunya (@VoltaCatalunya) 20 de marzo de 2017


Notícia: Blanes tanca la Festa Major amb l’Aplec de l’Amor a Cala Bona i els ‘Beatles per Sempre’ de ‘La Selva Big Band’\nBlanes tanca la Festa Major amb l’Aplec de l’Amor a Cala Bona i els ‘Beatles per Sempre’ de ‘La Selva Big Band’\nNoticia publicada a la web el 07/29/2018 11:05:58 AM\nComplint una tradició centenària, que ha complert els 112 anys, centenars de persones s’han aplegat per sopar sobre la platja. El CDR de Blanes ha aprofitat per fer una nova acció reivindicativa\nDes de fa més d’un segle, exactament 112 anys, Blanes tanca cada edició de la Festa Major de Santa Anna amb una tradició que perdura en el temps. Es tracta d’una proposta molt estiuenca i amb un nom tan evocador com l’Aplec de l’Amor, que consisteix en sopar a l’aire lliure sobre la platja, acaronats per la proximitat del mar, a Cala Bona.\nAplec de l'Amor 2018\nEnguany per amenitzar l’àpat es va comptar amb La Selva Big Band i el seu espectacle Beatles per sempre. El concert va combinar versions del mític grup de Liverpool amb altres ritmes igualment inoblidables de grans intèrprets de swing i jazz: Duke Ellington, Benny Goodman, Ella Fitzerald, Frank Sinatra o Ray Charles, entre d’altres.\nLa Selva Big Band en ple concert\nEl concert va posar punt i final a una jornada que havia començat a les sis de la tarda amb una audició de sardanes amb la Banda-Cobla del Col·legi Santa Maria, seguida per una missa a l’Ermita de Sant Francesc, completada per una tradicional copa de cava. A mesura que va anar arribant la nit, la platja es va anar omplint de desenes de punts lluminosos per acompanyar el sopar de grups d’amics i familiars.\nAcció Reivindicativa del CDR de Blanes\nIgual que es va fer tot just el primer dia de la Festa Major, coincidint amb la primera jornada del 48è Concurs Internacional de Focs d’Artifici de la Costa Brava, la nit d’aquest passat dissabte el CDR de Blanes va aprofitar l’Aplec de l’Amor per fer una acció reivindicativa. Amb l’ajut d’un ordenador i un projector, es va poder veure el característic llaç groc projectat sobre les roques de l’entorn de Cala Bona.\nLa projecció va combinar el llaç groc amb el conegut cartell que reclama igualment Llibertat Presos Polítics. També es van clavar sobre la sorra sengles llaços grocs de mida més gran del què és habitual. Tots aquests elements es van situar a la banda on hi havia alçat l’escenari.\nFesta dels Copatrons, Sant Bonós i Sant Maximià\nAra que ha quedat enrere la Festa Major de Santa Anna, en pocs dies i sense que ni ens en adonem, arribarà la Festa dels Copatrons, Sant Bonós i Sant Maximià, la Festa Major Petita. El primer ingredient que avisarà del nou cicle tindrà lloc d’aquí a una setmana, el diumenge 5 d’agost, la tradicional Travessia Popular del Port.\nUna altra de les activitats centrals també serà de caire esportiu: la Caminada Popular Nit de Sant Bonós, arriba a una edició emblemàtica: 35 anys. Tindrà lloc el dissabte 18 d’agost amb sortida a les 22’30 h des del Passeig de Mar, i al seu voltant hi haurà actes on la tradició i la cultura popular són els trets més predominants.\nData de realització: 07/29/2018 | Data de la darrera actualització: 07/29/2018


Verge de la Salut - Prova de sirenes per risc químic Novembre 2018\nInici Secretaria Prova de sirenes per risc químic\nProva de sirenes per risc químic Novembre 2018\n8 de novembre de 2018: segona prova de sirenes risc químic\nRisc químic (enllaç al web del Departament d'Interior de la Generalitat de Catalunya)\nEl proper 8 de novembre al matí tindrà lloc la segona prova de sirenes d'avís a la població per risc químic del 2018. Durant la prova sonaran 86 sirenes instal·lades a 38 municipis de Catalunya; Sant Feliu de Llobregat és un d'aquests. La prova es realitza per comprovar-ne el funcionament i fer que tots els ciutadans coneguin el so, estiguin preparats i sàpiguen què cal fer en cas d'emergència.\nUs recordem també que es tracta d’un simulacre, no d’una situació real; per això cal tenir en compte el següent:\nEn funció de l’àrea on es trobi el centre, podria ser que no sentíssiu les sirenes\nLes sirenes estan fetes per ser sentides des de l’exterior, ja que és la gent que es troba a l’exterior la que està en perill. Com que es tracta d’un simulacre només sonaran una vegada a cada municipi (d’inici i de final d’alerta).\nEn situació d’emergència és molt important poder actuar amb rapidesa, especialment en els centres educatius, per això participarem activament realitzant un simulacre de confinament durant la prova de sirenes.\n12:00h Activació en alerta de la sirena del Sector Químic Llobregat - Barcelonès des de CECAT Barcelona. Són tres senyals d’un minut de durada separats per silencis de cinc segons.\n12:10h Activació de les sirenes en fi d’alerta des de CECAT Barcelona. Un senyal continu de 30 segons de durada.\nUs deixem un vídeo que explica els consells d’autoprotecció en cas de risc químic. El trobareu conjuntament amb el material informatiu específic per als centres educatius a la pàgina de consells: http://interior.gencat.cat/riscquimic.\nSo sirena inici d'alerta\nSo sirena fi d'alerta\nMaterial per als centres educatius\nFlyer prova de sirenes


L'ANC exigeix el cessament de Buch: "Els Mossos actuen com una Guàrdia Reial"\nBarcelona. Dimarts, 21 de juliol de 2020. 16:21\nActualitzat Diumenge, 23 d'agost de 2020. 09:06\nL'Assemblea també ha demanat la dimissió del conseller d'Interior, Miquel Buch. En un comunicat emès aquest divendres, l'entitat independentista qualifica l'actuació dels Mossos d'Esquadra d'ahir en la visita de Felip VI al Monestir de Poblet d'"abús policial".\n"Van actuar amb un clar biaix per ideologia reprimint la protesta independentista. Lamentablement aquesta pràctica és recurrent i ja s’ha convertit en sistèmica en el si del Departament d’Interior. El seu conseller, Miquel Buch, n'és el principal responsable i ja ha demostrat que no li fa res reprimir la protesta ciutadana noviolenta per protegir els poders de l’Estat espanyol", denuncia l'ANC.\nLa presidenta de l'organització, Elisenda Paluzie, ha denunciat que l'actuació de la policia catalana "va ser intolerable". En aquest sentit, Paluzie ha acusat el dispositiu de discriminar ideològicament els manifestants, ja que, segons ha explicat, "les persones convocades per Vox van poder arribar tranquil·lament fins als Monestir".\nPaluzie també ha acusat els Mossos "d'actuar com una Guàrdia Reial protegint els interessos de la monarquia espanyola i vulnerant els drets fonamentals dels manifestants amb una actuació indiscriminada de la Brimo".\nLa responsabilitat de Torra\nL'entitat, però, no s'ha quedat aquí i s'ha dirigit directament al president de la Generalitat, Quim Torra, a qui li ha demanat que actuï amb "responsabilitat i autoritat" i destitueixi Buch, "el principal responsable de les pràctiques repressives dels Mossos d’Esquadra".\nVisita reial: un detingut i càrregues\nAhir, els Reis d'Espanya, Felip VI i Letizia, van visitar el Monestir de Poblet blindats per un contundent dispositiu dels Mossos, que va carregar i, fins i tot, detenir Toni Cartanyà, membre del Secretariat de l'Assemblea Territorial Conca de Barberà de l'entitat, per evitar que la protesta arribés fins als monarques.\nA banda dels incidents viscuts entre manifestants i la policia, els monarques no van ser rebuts per ningú de la Generalitat, ni de la Diputació, ni cap ajuntament. Només van anar acompanyats del ministre de Sanitat, Salvador Illa, i la delegada del govern espanyol, Teresa Cunillera. Dins del recinte els van rebre el pare abat Octavi Vila i el prior Rafael Barrue.


Més activitats a l'Ateneu Columna Terra i Llibertat de Berga | B Llibertari\nMés activitats a l’Ateneu Columna Terra i Llibertat de Berga\n4-Febrer-2014 - Ateneu Columna Terra i Llibertat, Calendari d'activitats - Apunt sobre: ludoteca, projecció\nEl proper dijous 6 de febrer obrirem l’Ateneu Columna Terra i Llibertat de Berga (c. Balç 4 baixos esquerra) de 18h a 21h. passarem el curt El vestido nuevo sobre educació i gènere.\nTambé hi haurà Tapes, Infusions i Cervesa Artesana.\nAquests cicles lùdics a l’Ateneu seran els primers dijous de cada mes, juntament amb els tercers dijous que farem les tapes més intercanvi o compra de llibres de segona mà i Ludoteca per grans i petits.\nSegueixen les activitats lúdiques a l’Ateneu Columna Terra i Llibertat\n[Berga] Dinar i projecció d’un documental sobre la fractura hidràulica


«Estic en un núvol i no he aterrat del tot» - Noticias QUADERNS - El Periódico Mediterráneo\nLluna Llunera, artista d'Onda, va participar en una performance colectiva a la Tate Modern de Londres\nA Londres. L’artista d’Onda Irene García ha participat en una performance a la Tate Modern. -\nAmb tan sols 27 anys l’artista ondera Lluna Llunera (nom artístic d’Irene García) ja pot presumir d’haver escrit una pàgina d’or en l’art contemporani espanyol i, a més, en el castellonenc. I és que des del passat 14 de desembre el Museu Nacional Britànic d’Art Modern, popularment conegut com Tate Modern, ha albergat una perfomance de sis artistes residents a Londres entre els que es trobava la castellonenca. És la primera vegada que succeïx des de l’obertura del centre l’any 2000 i les xifres d’aquesta proposta visual ho diuen tot: més de 400.000 persones han vist la seua perfomance en un espai que rep normalment 5 milions de visitants anuals.\nEl públic dels cinc continents que ha visitat aquest Nadal ha pogut gaudir, junt amb la de mestres com Bacon, Warhol o Picasso, d’una instal·lació que ocupava tota la sisena planta de l’edifici dedicada a conversar amb els visitants. Emprant cintes blaves, els artistes van llançar preguntes al públic a través de les parets i el sòl sobre la situació geopolítica mundial (What about Syria?) o representant a mites com Frida Khalo, realitzat per la nostra artista d’Onda. Un dels apartats més interessants d’aquesta intervenció és que el propi públic podia intervindre en l’obra tallant, apegant o afegint la seua contribució.\n—Com va sorgir la possibilitat d’aquesta perfomance en la Tate Modern?\n—Em vaig mudar a Londres a finals d’agost per a realitzar una estada en un centre d’investigació sobre autisme i així completar el meu doctorat en Psicologia. Sempre que podia em dedicava a anar als museus i a les galeries, i entre tants quadros i performance, vaig anar coneixent artistes, guies de museus i gent molt interessant del món de l’art. Ells, sempre que hi havia quelcom interessant o del que aprendre, pensaven en mi i m’invitaven a assistir. En l’última performance a què vaig assistir, vaig tindre com a sorpresa el poder participar-hi, era el meu últim dia a Londres, i vaig poder realitzar la performance junt amb altres artistes en el meu lloc favorit de Londres i en el que més temps he passat des que vaig arribar, en la Tate Modern. No podria estar més contenta d’això.\n—Eres conscient que has fet història en l’art contemporani castellonenc?\n—Encara estic en un núvol i no he aterrat del tot. Així que no, per a res sóc conscient. He treballat molt aquests últims mesos, però també he mirat molt, he trobat molt art i he conegut molts artistes. La performance me la van proposar i la vaig fer, va ser com un regal que em va fer Londres per passar-me els últims quatre mesos pintant els seus carrers, places i gent. I crec que he començat a donar-me compte de tot quan la gent del meu poble o a Castelló m’han donat l’enhorabona i m’han felicitat per això.\n—Precisament ara has començat una nova etapa en la teua línia artística.\n—Efetivament. En aquesta nova línia estic tractant de mostrar les ombres i enfosquir les llums, la qual cosa s’assemblaria a una fotografia en negatiu, però pintada. Així, per exemple, un cabell fosc serà blanc, i el blanc dels ulls serà negre.\n—La música exercix un paper molt important en la teua obra i vida.\n—Exacte, des de xicoteta. Vaig començar a tocar el piano als set anys, i des de llavors mai he parat. He fet concerts en solitari i amb orquestra, he tocat en bodes i festes, i he estat en grups, com Veus Femenines. La música m’ha acompanyat tota la meua vida, i sempre ha tingut una gran influència en mi, és per això que també volia reflectir-ho en les meues il·lustracions. I crec que són de les il·lustracions més boniques i que més arriben a la gent, perquè justament la música, EL TEU instrument, t’arriba, et toca i et fa sentir... Per això titule la meua exposició sobre la música Música. On acaba ella i on vaig començar jo? Perquè la música et pot tocar fins al punt de fusionar-se en tu, tal qual volia mostrar en les meues il·lustracions.\n—Crec que la teua idea és tindre un peu en Castelló i un altre a Londres, també a nivell artístic.\n—M’encantaria això, per tot el que m’ha aportat Londres, i tot el que sé que puc realitzar allí a nivell artístic. Ara que ja vaig començar, m’encantaria veure que més em pot oferir la gran ciutat. Però d’altra banda, Castelló s’està movent, i vull participar en aquesta «movida castellonense». Vull aprendre ací i allà, amerar-me de l’art bohemi-londinenc i poder transmetre-ho ací a Castelló, i al seu torn, poder portar un trosset de Castelló, de moltes idees que estan sorgint ací, fins a Londres.\n—L’art és una forma de vida?\n—L’art és una forma de sentir. L’art és necessari en el teu dia a dia d’una forma o una altra. En el meu cas, necessite pintar cada setmana, és la meua forma de relaxar-me, de connectar amb mi mateixa. Si vaig pel carrer i pense en què pintar, veig quelcom i em dóna una idea per a algun projecte o trobada a algú i directament li pregunte si li puc dibujar... Em resulta molt complicat desconnectar, realment sòl estar 24 hores al dia pensant en art, creant, mirant o imaginant.\n—Ens pots comentar alguns projectes per per a aquest any?\n—Espere continuar amb la línia que vaig iniciar farà un mes, amb els meus «negatius», i poder exposar-los. Amb part d’ells també m’agradaria tornar a Londres i realitzar una exposició. Per ara és el que porte en ment, a banda d’una sorpresa que ja està acordada a Castelló que unirà les meues dos passions i que no té precedents a Espanya, que jo estiga assabentada. Així que aquest començament del 2017 m’esperen uns mesos molt artístics i revolucionaris.


La consellera no adscrita, Carine Montaner.\nLa querella que el president del grup parlamentari liberal, Ferran Costa, va interposar contra la consellera no adscrita, Carine Montaner, ha estat admesa a tràmit, segons va informar ahir l’agrupació en un comunicat. Des del comitè executiu van destacar que “tot el partit ha donat ple suport a la iniciativa de Ferran Costa des del primer moment, quan va comunicar la seva intenció de presentar la querella”, i va afegir que “valorem positivament que els òrgans judicials hagin vist indicis suficients en els elements aportats a la querella per acceptar-la a tràmit, que com a mínim comportarà una investigació dels fets denunciats”.\nEl president del Tribunal de Corts, Josep Maria Pijuan, serà el magistrat instructor de la causa, tal com fixa una providència del Tribunal de Corts de dijous passat que signa el magistrat Enric Anglada. Pijuan haurà d’iniciar les actuacions que assumeix el Tribunal de Corts quan es tracta d’un procés judicial contra un parlamentari, que correspon a un procediment contra aforats.\nEl 7 de gener Liberals va anunciar que Costa havia presentat una querella contra Montaner en què l’acusa de la comissió dels delictes de revelació, violació de secrets en l’àmbit laboral, revelació de secrets, calúmnia i difamació, tipificats als articles 188, 190, 172 i 173 del Codi Penal.\nLA BATLLIA ADMET EL RECURS CONTRA GRIFOLS\nEl Tribunal de Batlles ha admès a tràmit la demanda davant la secció administrativa que el conseller comunal d’Ordino i impulsor de la plataforma contra Grifols, Enric Dolsa, ha interposat contra el pacte del Govern i la farmacèutica, després que el 4 de novembre l’executiu rebutgés el recurs administratiu que va presentar.\nEl conseller va denunciar en el recurs que l’acord signat s’havia fet contravenint la legislació vigent en aquell moment. Concretament, especificava que la llei administrativa i la d’Ordenament del Territori encara no s’havien modificat i, per tant, “no permetia fer una adjudicació directa”.\nA veure que s'espera d'una profesora que imparteix marketing a la universitat d'Andorra i copia el logo per el seu partit politic (un partit que esta fent politica de la covid, que vergonya) aquesta dona solament vol malmetre contra tothom…. Vol fer de la politica d'Andorra un salvame, quina vergonya…. I que aquesta dona continui al consell general…. Als politics d'Andorra o la paren o aixo acabara semblant la politica espanyola\nSra.Montané abans de dir afirmacions publicament, informis dels procediments judicials i no vulgui confondre la gent.\nCorrecte 100% comentari 1 i 2, sols dir-li a aquesta senyora que si el seu advocat es qui l'hi diu això, millor que canvi d'advocat.\nQuan un tribunal accepta una querella vols dir que pot veure algun tipus de delicte, sinó no l'accepta i prou Sra montaner no vulgui comfondre a la gent.\nEl tribunal pot admetre o no un querella, no es cert com vostè diu que sempre les accepten.\nSra montaner no digui coses que no son al seu Facebook, o es que sap de tot professora, biòloga, metge i ara advocada, per favor !!!\nEl tribunal accepta o no una querella així es, no digui lo que no sap, a partir del moment que accepta, es quan comencen a investiga els fets, així faci el favor de no dir coses que no son.


Otivar Otivar Espanya - Ofertes d'hotels amb els MILLORS DESCOMPTES EN LÍNIA\nSuspiro Del Moro, 3, Otivar, Otivar, Espanya, 18698 - Veure al mapa\nMés informació sobre Otivar\nDissenyat tant per oci com per negoci, Otivar està situat idealment a Otivar; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nOtivar també ofereix moltes instal.lacions per enriquir la seva estada a Otivar. Per anomenar algunes de les comoditats de l'hotel, hi ha Wi-Fi gratuït en totes les habitacions, magatzem d'equipatge.\nGaudiu de les comoditats d'alta gama com ara calefacció, balcó/terrassa, ventilador, aparell de televisió, reproductor de DVD/CD per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Otivar la base perfecta per a gaudir de la seva estada a Otivar.\nTots els tipus de viatgers (21) Parelles (17) Viatgers en solitari (3) Famílies amb infants petits (1) Famílies amb infants grans (1)


Escrit per Manuel Zamora Negrillo on 18 Gener 2016 . Posted in Catalán\nDurant l'any l'Associació "Una Carta, Un Somriure" efectua diverses activitats, les quals tenen tres objectius.\n1) Mantenir el contacte entre els nostres socis i col.laboradors\n2) Realitzar activitats per als nens destinataris de les nostres cartes\n3) Recaptar fons per poder comprar aquelles cartes que no s'arriben a apadrinar o aquelles altres que pel seu contingut no es publiquen.\nEn relació als punts 1 i 2, aquest any va tenir lloc una activitat al Centre d'Acollida de Sant Josep de la Muntanya on es va parodiar el popular concurs Master Chef. i els nens de les diferents llars del Centre d'Acollida van competir en l'elaboració de els plats proposats.\nMembres i amics de la nostra associació van ensenyar l'operativa per realitzar els plats, i altres van actuar com a guies dels diferents grups. El nostre president juntament amb els membres de l'Associació de Sant Josep de la Muntanya va execrcit de jurat.\nPel que fa al tercer objectiu, aquest any s'han realitzat un total de tres Mercats Solidaris. El primer d'ells va comptar amb l'animació de classes de Ball (Country,Tai Chi, Zumba i Flamenc), el segon amb un concert de cors rocieros i el tercer es va realitzar a les dependencies de la farmacèutica Novartis.\nLa idea és que l'any 2016 se segueixin fent aquest tipus d'actes i algun de nou que serveixi per crear major coneixement entre tots els membres i simpatizants.\nUs deixem un petit resum gràfic dels actes esmentats.\nPREPARANT EL CONCURS DE CUINA DE LES LLARS D'ACOLLIDA DE SANT JOSEP DE LA MUNTANYA\nClasses de Ball i mercat solidari\nClass de Country\nClass de Tai Chi\nClass de Zumba\nClass de Flamenc\nPrimer Mercat Solidari\nSegon Mercat Solidari\nEscrit per Manuel Zamora Negrillo on 15 Gener 2016 . Posted in Catalán\nCAMPANYA "CAMBOYA SONRIE"\nDONA UTILITAT ALS TEUS VESTITS DE FLAMENCA UN COP NO HO FACIS SERVIR\nAjuda'ns a aconseguir que els nens de Cambodja somriguin ballant flamenc.\nCooperants que treballen a Cambodja ha experimentat que el flamenc pot actuar com a teràpia en l'estat d'ànims dels nens. És per això que la FAC posada en contacte amb la fundació Cambodja Somriu pensa enviar a una cooperant a terres cambodjanes perquè visqui l'experiència de primera mà i ens la pugui transmetre.\nA més d'enviar una cooperant la FAC ha pensat en fer una recollida de vestits de flamenc / flamenca en desús per enviar-los a Cambodja\nSi estàs interessat en cooperar aportant vestits o iniciatives per adquirir-los posa't en contacte amb\nFESTA VOLUNTARIAT DE RIALLES\nEl passat dia 13 de Maig, vam ser convidats pel Centre Obert Rialles de Santa Coloma de Gramenet a la festa del voluntariat. Vam assistir quatre membres de l'Associació tenint l'oportunitat de gaudir d'una vetllada molt agradable a la vegada que vam comprovar l'excel·lent salut que gaudeix el voluntariat en aquest centre, tant pel nombre com per la diversitat d'aquest, convivint veterans que demostren una fidelitat admirable amb un molt nodrit grup de joves que aporten gran vitalitat al projecte.\nUs deixem una foto dels nostres representants en un moment de la festa, MOLT aclaridora de l'ambient regnant . Gràcies Rialles\nG R A C I E S\nAquest any s'ha tornat a asolir l'objectiu d'apadrinar totes les cartes que ens solicitat, al voltant de 200.\nA l'octubre es van repartir cartes als nens per que les retornessin escrites amb els regals sol.licitats abans del 15 de novembre. A partir d'aquesta data les cartes han estat penjades a la nostra web i a alguna intranet d'empreses col.laboradores per que fossin apadrinades, fet que feliçment s'ha aconseguit.\nEls nens d'acollida de Sant Josep de la Muntanya van rebre el dia 2 de gener la visita dels patges reals que van comprobar el contingut de les cartes. En aquesta activitat van participar com actors principals fills de col.laboradors de l'associació, es un regal no només pels nens sino pet tots aquests que participaren de la mateixa i que van gaudir d'una experiencia molt enriquidora.\nEl dia 5 de Gener va tenir lloc al Claustre de la parroquia de Santa Anna l'entrega de regals al nens del Raval. Un centenar de nens del Raval s'han vist aquest any afavorits per la campanya l'Associació "Una Carta, Un Somriure" que ha apadrinat la carta de Reis que cada un d'ells havia escrit amb anterioritat i havien sigut llegides per alguns patges relacionats amb les "Sahumadoras del Señor de los Milagros" de Lima de la parròquia de Santa Anna.Des d'aquí volem agrair no només al grup de Sahumadoras, sinó a tota la comunitat parroquial de Santa Anna i a la seva secció de caritat en particular, tot el suport rebut per dur a terme aquesta campanya.\nAquest any l'entrega de regals va tenir un nou al.licient al comptar amb ex-jugadors de la secció de basquetball de F.C. Barcelona, els quals ajudaren a impresionar més als nostres petits. Des d'aquí els hi donem les gràcies i esperem tornar a comptar amb ells en futures edicions i poder planificar encara millor la seva participació en aquest dia.\nAgraïr de forma especial a Lili Franco pel seu entusiasme i per haver implicat en l'acte a altres membres de la Fundació "Barcos por la vida" como van ser el Gerent del Port Vell el Sr. Adolf Romagosa, així com Elizabeth Boloy i Felip Pairo que va preparar amb tot el carinyo una espectacular xocolatada.\nL'any que esperem poder fer realitat el somni d'un nombre més gran de nens. Per això us necessitem a tots amb la mateixa il.lusió d'aquest anys. Per la nostra part intentarem no només aconseguir l'apadrinament de les cartes si no també que els diferents actes que es desenvolupen durant la campanya guanyin en presentació i es pugui comptar amb la vostra presencia en un nombre més gran.\nEscrit per Super User on 06 Novembre 2014 . Posted in Catalán\nHi ha diferents formes de participar, pots triar la que vulguis o la que millor s’adapti a les teves possibilitats.\n- Fer una aportació de forma puntual fent un ingrés al número de compte de La Caixa: ES47 2100 3200 98 2105342343\n- Apadrinant una carta determinada de les que trobareu a la nostra web.\nEs poden fer socis, tan particulars com empreses o qualsevol mena d’Associació.\non 06 Novembre 2014 . Posted in Catalán\n“1 carta, 1 somriure” va començar la seva activitat al Nadal del 2012 quan ens arriba informació de les dificultats que una institució tenia per poder satisfer un conjunt de cartes de nens i joves que tenien al seu càrrec. Aquell primer Nadal i gairabé sense temps per organitzar-ho vam aconseguir cobrir 40 cartes. Com l’experiencia es va valorar molt positiva i enriquidora per part de la gent que va participar, es va programar una segona campaya pel Nadal del 2013 amb la que vam aconseguir cobrir 80 cartes. L'any 2014, van tornar a duplicar el nombre de cartes i cobrir entre 150 i 200 cartes. Aquest any 2015 volem repetix xifre, de tú depend\nL’Associació una carta un somriure està inscrita al registre d'Associacions de la Generalitat de Catalunya amb data del 15 de gener del 2014. Nombre d’inscripció 52070.\nL’ Associació “1 carta, 1 somriure” neix amb la finalitat de poder portar a la major quantitat possible d'infants (fins 18 anys) en risc d’exclusió social, aquella joguina o regal que desitjen. Els fundadors van comprovar com cada any a les campanyes de Reis, als nens, junt amb la joguina sovint li arribava un sentiment de decepció al veure que no li portaven res del que ells esperaven, encara que, moltes vegades, el regal que demanaven tenia un preu inferior al que li arribava. Simplement no se li comprava per desconeixement, ningú havia tingut en compte els desitjos dels l'infants.\nTenim clar que tots els nens tenen dret a rebre al menys una joguina o regal per reis, però també estem convençuts que es molt important que ells es sentin dignes de poder demanar allò que desitjen.\nPer això la nostra Asociació te dues tasques importants. La primera, no tant visible però molt important, es rebre les peticions dels nens i valorar, junt als seus responsables o educadors, que siguin demandes realistes i adequades a la seva situació. Un cop tenim les peticions dels infants hem d'aconseguir adquirir les joguines o regals que ens demanen.\nPer aconseguir el contingut de les cartes, l’Associació compta amb les quotes dels seus socis, l’aportació dels sponsors i amb l'apadrinament de les cartes que es publiquen.


INICIACIÓ ALS PAÏSOS CATALANS\n«l’Alguer, el Principat, les Illes, el País Valencia i la Franja de Ponent»\nCoordinadors: JOAQUIM MONTCLÚS i JORDI SALES (UB\ndel 16 al 20 d’agost\nInterrelacions als Països Catalans\na càrrec de GUILLEM CHACON\ndies 16 i 17, de 9 a 10 del matí\nAndorra en el seu entorn\na càrrec d’ANTONI POL\ndia 16, de 10 a 11 del matí\nEivissa i Formentera: actualitat i perspectives de futur\na càrrec de MAURICI CUESTA (Ajuntament de la ciutat d’Eivissa)\ndia 17, de 10 a 11 del matí\nLa catalanitat de la Franja de Ponent\na càrrec de JOAQUIM MONCLÚS\ndies 18, 19 i 20, de 9 a 10 del matí\nDebat sobre els cent anys del catalanisme polític\na càrrec de JOAN BECAT\ndies 19 i 20, de 10 a 11 del matí\nMenorca història i realitat\na càrrec de JOSEP M. VIDAL (IME)\ndies, 19 i 20, d’11 a 12 del migdia\nCONEIXEMENT DE LA CATALUNYA NORD\nCoordinadors: ALÀ BAYLAC-FERRER (Universitat de Perpinyà Via Domícia) i JOAN PEYTAVÍ i DEIXONA (UP)\ndel 16 al 23 d'agost, de 10 a 12 del matí\nGeografia i societat: hi ha bases per una reconstrucció nacional a Catalunya Nord?\na càrrec d’ALÀ BAYLAC-FERRER professor al liceu de Ceret, Universitat de Perpinyà)\ndies 16, 17, 18 i 19 d’agost, de 10 a 11 del matí.\n1) La Catalunya del Nord i les institucions franceses : la llibertat condicional.\n2) Llengua : situació crítica i nou prestigi\n3) Ensenyament del català : les mentides del cònsol de Barcelona\n4) Polítics, societat i relacions amb el sud\nHistòria i societat a Catalunya nord\na càrrec de JOAN PEYTAVÍ DEIXONA (professor de català al liceu de Ceret, Universitat de Perpinyà)\ndies 20, 21, 22, 23 d’agost, de 10 a 11 del matí\nEl curs de Coneixement de Catalunya Nord proposa, amb un conjunt de quinze hores, proporcionar elements per a entendre la realitat catalana del nord (de la ratlla fronterera). Les dades de geografia, de societat, política, institucions i història explicades pels professors són completades per conferències de nordcatalans professionals o ciutadans implicats en el tema que els ocupa; comuniquen i debaten més directament i específicament del seu camp d’actuació particular.\nEl curs de geografia i societat, enfoca des de la perspectiva de nou mil·lenni, quins elements existeixen a Catalunya Nord per considerar la possibilitat d’una reconstrucció nacional. Entre senyals negatius (que condicionen la freqüent visió pessimista del sud), i uns sentiments tossuts d’identificació a la catalanitat i el retrobament amb la resta dels Països Catalans, existeixen vies constructives ben reals.\nEl curs d’història i societat fa un repàs de la consciència històrica i de la cronologia catalana de Catalunya Nord, resseguint les mentalitats d’avui dia.\nConferenciants: ESTEVE VALLS, ENRIC VILANOVA, RAMON GUAL, JOSEP SERRA, JOSEFINA CARLES, CRISTIÀ MARTÍNEZ, ANDREU VALENT, ELIANA COMELADE\ndies 16, 17, 18, 19, 20, 21, 22, 23 d’agost, d’11 a 12 del matí\nINICIACIÓ A LA LLENGUA\n«Curs de llengua catalana: llengua oral i llengua escrita»\na càrrec de MERCÈ SOLER i XAVIER MONTOLIU\n(amb el suport de la Direcció General de Política Lingüística, GdC)\ncada dia, de 10 a 12 del migdia\nCada dia és un bon dia per a festejar la teva llengua; enguany, any europeu de les llengües, volem proposar-vos tot d’accions per a emprendre cada sessió d’aquest curs i celebrar la nostra llengua i les altres: parlar, llegir, escriure, escoltar, cantar, llegendejar, comunicar, conèixer, aprendre, riure, narrar, sortir, descobrir, celebrar, relaxar-se, ortografiar, accentuar, improvisar, dir, fer, sentir, treballar, suar, banyar-se, berenar....\nSi vols venir a conjugar-les, ho farem a tres bandes. Deixeu-vos portar!\n«Morfologia i sintaxi»\nper ROSER LATORRE i GAIA\ncada dia, de 9 a 11\nEl bon ús dels verbs catalans, règims verbals oblidats, per calc del castellà (verbs transitius directes conjugats sovint com a indirectes, i viceversa; verbs no pronominals tractats com si ho fossin; preposicionals, conjugats sense preposició o amb la preposició inadequada...); expressions, frases i perífrasis verbals alterades; mal ús de certs temps (dir la seva, tenir que, no pensar-s’ho gaire, anar a començar, deuria ser...).\nSobre uns quants elements gramaticals que fàcilment es confonen (com i com a; sinó i si no; baix i sota; fins i fins a; doncs i perquè; per i per a...). Els pronoms absents, encara. Frases verbals i expressions en desús progressiu (cantar la palinòdia, estar baldat, seure a taula, treure’s de la màniga, anar barret en mà, pondre’s el sol, penjar les barres al sostre, dir a cau d’orella...). (Revisió, si cal, d’altres temes morfològics o sintàctics, d’acord amb l’alumnat).\nINICIACIÓ ALS ESTUDIS OCCITANS\n«Occitània i Catalunya: present d'una tradició»\nCoordinació: Arxiu Occità (UAB)\nLlengua i civilització occitana\na càrrec de JAUME FIGUERAS (Arxiu Occità, UAB).\n(amb el suport de la Universitat Autònoma de Barcelona)\ndies 21, 22, 23, 24 i 25, de 10 a 11 del matí\nLes raons de l’expansió: situació geogràfica, societat, llengua, expansió. Elements d’història política: el francès com a element unificador de l’estat, revolució francesa, escola obligatòria i laica... De la decadència al renaixement. Els anys setanta: les reivindicacions, la nova cultura, la consciència retrobada. Occitània avui: situació de la llengua, moviment cultural, societat.\nEl "Roman de flamenca", erotisme i literatura\na càrrec d’ANTONI ROSSELL (Arxiu Occità, UAB)\ndies 21, 22, 23, 24 i 25, d’11 a 12 del migdia\nEl drama d’una bellíssima noia aristocràtica, que es casa amb un marit gelós, i la seducció d’aquesta per part de "l’amant perfecte" donen peu a una reflexió cultural, literària i política en un ambient d’aristocràcia, d’erotisme i litúrgic. L’amor no té fronteres ni coneix obstacles.\na càrrec de BEATRIU CUENCA\n(amb el suport de l’Associació Conèixer Catalunya)\n1. El naixement de la nació.\n2. L’estat feudal.\n3. L’expansió mediterrània.\n4. La crisi de la baixa edat mitjana.\n5. La incorporació a l’imperi hispànic (segles XVI i XVII).\n6. El segle XVIII.\n7. La industrialització del segle XIX.\n8. La renaixença cultural i política.\n9. De la Mancomunitat a la Generalitat republicana.\n10. De la guerra civil al final del franquisme


JORDI LLAONART Arabista i periodista Actualitzada el 27/03/2011 00:00\nLes actuals revoltes del món àrab tenen en comú el desig popular de fer fora vells dictadors, de posar fi a la corrupció i d'adaptar les bases polítiques, socials i econòmiques dels respectius països als nous temps. A més, cada crisi compta amb una sèrie d'elements locals que influeixen en el sentit que pren la revolta. En el cas del Iemen, aquests elements són nombrosos, i la complexitat de la seva situació política i social dificulta la comparació d'aquest país amb els del seu entorn.\nPer començar, a diferència de Tunísia i Egipte, el president Ali Abdul·lah Sàleh compta amb la fidelitat de bona part de les forces de seguretat. Els dictadors Ben Ali i Mubàrak van situar els familiars directes en llocs estratègics del món dels negocis i de l'aparell del partit, mentre que Sàleh ha col·locat molts parents a la cúpula de la policia i l'exèrcit. D'altra banda, els seguidors de Sàleh, que fa 33 anys que és al poder, han sortit al carrer per contramanifestar-se i han demostrat tenir una capacitat de convocatòria significativa.\nL'estructura social del Iemen també és força diferent de l'estructura de la resta de països revoltats. El fet que la societat es basa en bona mesura en els vincles tribals només permet comparar la seva situació a la Líbia de Gaddafi. En ambdós casos, la feblesa de les institucions estatals ha permès als dictadors dirigir un país en certa mesura desarticulat, a partir de les aliances amb certes tribus. Com ha passat a Líbia, els soldats i polítics iemenites que no pertanyen a la tribu del president s'hi han girat en contra. Amb tot, Sàleh encara té marge de maniobra per superar la pressió perquè compta amb el suport de les tribus rivals dels opositors que l'assetgen.\nLes forces de seguretat, com l'opinió pública, també s'han dividit entre partidaris i opositors del govern. El germanastre de Sàleh i comandant de l'exèrcit, Ali Mohsen al-Ahmar, ha defensat amb les seves tropes els manifestants dels atacs de la policia. Ha provocat una fractura en el si del règim però només ha aconseguit sumar a la seva causa una part de les tropes.\nEn aquest context de crisi, ha aparegut un clar candidat a la presidència: el xeic Hamid al-Ahmar, líder de la principal tribu del país i del principal partit de l'oposició, l'Islah. Al-Ahmar s'ha adonat que la crisi li ofereix l'oportunitat de substituir el president Sàleh i ha ordenat als seus que pressionin la direcció del règim amb tots els mitjans. Per això no és casualitat que bona part dels membres del partit governamental que han dimitit els últims dies tinguin vincles de sang amb la família d'Al-Ahmar. Reclamen la seva dimissió immediata i es neguen a negociar amb el president els termes de la seva sortida.\nFinalment, el futur del Iemen passa, més que qualsevol altre país àrab revoltat, per les decisions que es prenen fora de les seves fronteres. L'Aràbia Saudita considera el Iemen un país satèl·lit i sempre hi ha interferit, però de moment no mou fitxa i resta a l'expectativa. El principal temor dels saudites és que la guerra que lliura Sanaa contra els rebels xiïtes del nord del país s'estengui a l'altra banda de la frontera: a la regió xiïta ismaïlita del sud del regne wahhabita i a la regió petroliera del nord-est, on es concentra la comunitat xiïta més propera a l'òrbita de l'Iran.\nEn un altre front, una de les conseqüències que pot resultar d'aquesta suma de conflictes preocupa especialment la comunitat internacional. Fa anys que des d'Occident es vaticina que un buit de poder al Iemen pot afavorir Al-Qaida i la seva estratègia de fer d'aquest país una base estable per organitzar atemptats terroristes a tot el món. Cal tenir en compte que justament la majoria de militants d'Al-Qaida són iemenites.


Tancat l’accés per als no residents a Cala s’Almunia | Ajuntament de Santanyi\nTancat lacces als no residents cala salmunia\nDes del dia 1 de juny, torna a entrar en vigor la restricció de circulació de vehicles per evitar col·lapses una vegada permès l’entrada a les platges\nUn any més, a partir del primer dia del mes de juny, l’Ajuntament de Santanyí ha restringit al trànsit rodat el carrer de s’Almunia. Només podran accedir-hi els veïnats del municipi santanyiner, i els visitants podran utilitzar l’aparcament gratuït situat just a l’entrada de Cala Llombards. Encara que encara no puguin arribar turistes de fora de l’illa, el consistori ha mantingut la mesura que ja va implantar fa uns anys per garantir la seguretat, així com la tranquil·litat dels veïnats i propietaris de Cala s’Almunia.\nTal com ha explicat la batlessa de Santanyí, Maria Pons, “la nostra responsabilitat és assegurar que els serveis com la recollida de fems o si per desgràcia ha d’entrar una ambulància, puguin passar sense problemes. Al mes de maig ja vàrem tenir una incidència amb un camió que no tenia prou espai, i tot i que encara no hi arriben turistes de fora de l’illa, pensem que és necessària la restricció. Tenim la zona d’aparcament de Cala Llombards des de fa dos anys, on hi ha espai per als qui vulguin visitar la zona, i des d’allà es podran desplaçar a peu”.\nCom bé ha explicat la batlessa, els qui vulguin visitar el Caló des Moro o s’Almunia, hauran de fer el trajecte d’aproximadament un quilòmetre i mig a peu. Segons ha comunicat el Consorci de Transports de Mallorca, depenent del Govern de les Illes Balears, per ara no es posarà en marxa el servei de busos llançadora des de l’aparcament a les populars platges del municipi de Santanyí. El motiu és el canvi de paradigma provocat pel coronavirus COVID-19, i fins que la situació no estigui completament normalitzada, no es plantejarà la possibilitat de restablir el servei.\nL’anunci de l’entrada en vigor de la restricció ja ha estat publicada al BOIB i la Policia Local de Santanyí serà l’encarregada de controlar els accessos, així com de posar la barrera que només podran passar els residents.


Xavier Folch, a la cuina de la unitat i la democràcia, per Andreu Claret\nVa ser un home que va estar en totes les complicitats sense voler mai assumir lideratges públics, que odiava\n24 de de juny del 2021. Actualitzada 25 de de juny del 2021 a les 13:49\nEl nom de Xavier Folch figura en tots els relats sobre la lluita antifranquista i la Transició, però en cap se li atribueix el lloc destacat que li correspon. Així és com ha volgut passar a la història, amb la mateixa discreció amb què va viure, com un home que va estar en totes les complicitats sense voler mai assumir lideratges públics, que odiava. I, no obstant, no hi ha historiador que desconegui el seu protagonisme des de la cuina del tardofranquisme i del part democràtic i autonòmic a Catalunya. Va estar en totes les conspiracions, en totes les negociacions per les llibertats, des de la Taula Rodona dels anys seixanta, fins a l’Assemblea de Catalunya, passant per la Caputxinada, on es va constituir el Sindicat Democràtic d’Estudiants de la Universitat de Barcelona. A més de ser un dels principals impulsors de la mobilització dels intel·lectuals a favor de la llengua, la cultura i les llibertats nacionals de Catalunya.\nSi utilitzéssim un concepte gramscià per definir la seva aportació a la història del PSUC (Antonio Gramsci va ser un dels seus referents), podríem dir que va contribuir poderosament que el partit dels comunistes catalans fos un ‘intel·lectual col·lectiu’. Que acabés sent més que un partit, per dir-ho en un llenguatge culer més assequible, i en homenatge a la seva passió pel Barça. És a dir, un partit capaç, no només, de defensar les aspiracions de les classes populars, sinó d’interpretar les ambicions d’una societat. Xavier Folch va representar el millor d’un PSUC que mai va concebre estrictament com una organització, sinó com un organisme viu, que s’alimentava de les reivindicacions socials i nacionals que recorrien la societat catalana.\nSent els seus referents els dos intel·lectuals marxistes més rigorosos d’aquells anys (Manuel Sacristán i Josep Fontana), la seva pràctica social i política va estar marcada sempre per la idea de la unitat. Va arribar a ser un intransigent de la unitat. Unitat de l’esquerra i unitat antifranquista van inspirar la seva actuació a l’Assemblea de Catalunya, juntament amb Antoni Gutiérrez, Josep Benet, Joan Reventós, Jordi Carbonell o Pere Portabella. Sense la fusió d’aquestes dues exigències, la crítica radical del sistema capitalista i la més àmplia política d’unitat possible per guanyar la llibertat, no es pot entendre l’aportació de Xavier Folch a la Catalunya contemporània. Home de poques concessions en l’àmbit teòric –una actitud que el va portar a compartir les posicions pioneres de l’últim Sacristán sobre la crisi de recursos del sistema capitalista–, era tot el contrari quan es tractava de fer avançar el combat antifranquista. Ningú va sumar tant com ell, a favor de les llibertats.\nEl Xavier va ser un intransigent de la unitat i de la democràcia, en particular en els endimoniats debats que van delmar el PCE i el PSUC. Sempre va estar del costat de la llibertat des de la crisi del PCE dels anys seixanta –va conservar la seva amistat amb Fernando Claudín i Jorge Semprún, quan aquests van ser expulsats– fins al devastador tràngol que va patir el PSUC el 1981. Aquesta llarga història de debats fratricides va poder amb la seva relació amb el PSUC, que va finalitzar el 1984. El PSUC amb el qual ell havia somiat ja no existia, però va seguir impulsant iniciatives a favor de les mateixes idees, des del món editorial i des de la societat civil. Fins a l’últim dia, quan es va alegrar públicament, en un tuit, de la sortida de les presó dels presos indultats.


Aquestes són totes les millores que es faran a les rieres entre el 2021 i el 2022 Aquestes són totes les millores que es faran a les rieres entre el 2021 i el 2022 – MónTerrassa\nAquestes són totes les millores que es faran a les rieres entre el 2021 i el 2022\nEstan previstes obres en el mur d’escullera per a la protecció de Les Fonts\nAspecte de la riera de les Arenes a Terrassa | Marta Maseras\nRedacció 3 de Maig de 2021 7:15\nLa Taula de Seguiment de les Rieres de Terrassa es va reunir per presentar les actuacions previstes per l’Ajuntament per als anys 2021 i 2022, en quant a millores i actuacions estructurals, de conservació, explotació, planejament i estudis estratègics es refereix. També es va fer la presentació de la redacció del projecte de reparacions puntuals de la riera de les Arenes, aigües amunt d’Els Bellots, que es troba ja en licitació. Així com la relació de les obres previstes del mur d’escullera per a la protecció de Les Fonts, que es preveu executar entre finals d’aquest any i l’inici del vinent. A més, es va explicar que es treballa per licitar i executar obres de reparació dels murs d’endegament de la riera del Palau i del torrent de Vallaparadís.\nPel que fa a les actuacions de conservació, a la trobada es va explicar el projecte de retirada de sediments al transvasament de la riera del Palau, a l’alçada de l’avinguda de l’Abat Marcet, o la voluntat de millorar la capacitat hidràulica de la riera de les Arenes, en el tram urbà entre l’avinguda de Font i Sagué i la confluència amb la riera del Palau. Aquesta actuació, pendent d’una subvenció atorgada provisionalment de l’ACA, es considera necessària per vetllar pel manteniment en bones condicions de desguàs de la llera urbana d’aquesta riera, mitjançant una adequada gestió de la vegetació de ribera. Amb aquest mateix propòsit, també es treballa per millorar la capacitat hidràulica de la riera de Palau, en tram urbà entre el gual sota la C-58 i la confluència amb la riera de les Arenes.\nAltres actuacions previstes de manteniment, en aquest cas a rieres i torrents no urbans com Vallparadís, torrent Mitger i Carbonelles, són les de retirada de residus i millora d’instal·lacions, que duran a terme el mes de setembre d’aquest any. Pel que fa a la neteja de les lleres, per aquest any 2021 s’han previst diferents actuacions com l’ampliació de l’equip de manteniment per a la retirada de residus de les rieres. També s’ha previst una prova pilot a la riera de les Arenes, amb la instal·lació de xarxes de captació a la sortida dels sobreeixidors per tal que els\nresidus no acabin a les rieres i es puguin recollir. En aquest sentit, es preveu la instal·lació de 16 detectors d’abocament per instal·lar a diversos punts de desbordament del clavegueram a ambdues rieres.\nEn relació als temes de Protecció Civil, a la reunió es va explicar la compra i instal·lació d’un pluviòmetre per instal·lar a la capçalera de la riera de les Arenes, que s’acompanyarà a un conveni amb el municipi de Matadepera, per tal de comptar amb dades a temps real en casos de pluges intenses. També es va explicar la posada en funcionament de les barreres automàtiques al camí dels Horts i al camí de la carena de Mas Bellver, amb sensors, per evitar el pas de vehicles en períodes de baixada de cabal intens en els trams inundables de la riera de Palau.\nFinalment, es va fer un resum de l’estat del Pla Director de les Rieres de les Arenes, del Palau i de Rubí, en redacció des de setembre de 2020 per part de l’Agència Catalana de l’Aigua (ACA), per reduir el risc d’inundacions.\nQuè és la Taula de Seguiment de les Rieres?\nL’objectiu de la Taula de Seguiment de Rieres és ser un espai de deliberació, estudi,\nproposició i plantejament d’acords, projectes o actuacions al Govern municipal, en\nrelació amb els trams urbans de les rieres del Palau i de les Arenes, especialment.\nPresidit per la regidora de Presidència i Rieres, Jennifer Ramírez, aquest organisme\nestà integrat per una persona representant dels grups polítics amb representació\nmunicipal (Tot per Terrassa, ERC-Mes, PSC, Ciutadans i Junts per Terrassa); una\naltra de la Federació d’Associacions Veïnals de Terrassa (FAVT); representants de la\nComissió de Rieres i Torrents de Terrassa (que agrupa a les entitats veïnals dels\nbarris per on discorren les rieres de les Arenes i del Palau) i de membres del nou\nequip d’estratègia de rieres.\nAquest òrgan col·legiat de caràcter tècnic i transversal centralitza i té coneixement\nde totes les actuacions dels serveis municipals relacionades amb les rieres;\nanalitzarà i treballarà tècnicament les propostes; estudia els projectes de futur,\nd’acord amb les directrius de l’equip de govern; i manté una relació estable amb\nl’Agència Catalana de l’Aigua (ACA). Presidit també per la regidora de Presidència i\nRieres, Jennifer Ramírez, està integrat per les direccions de Presidència i de les\nàrees d’Urbanisme i Sostenibilitat i de Serveis Territorials i Seguretat, a més de les\ndireccions de Serveis Jurídics, Urbanisme, Medi Ambient i Sostenibilitat, Obres i\nManteniment de l’Espai Públic. També s’inclou a Protecció Civil, a la direcció de\nprogrames de l’àrea d’Urbanisme i Sostenibilitat i la tècnica de programes del servei\nde Medi Ambient, assignada a l’Oficina Tècnica de Rieres.\nmur riera de Les Arenes rieres Terrassa


Blanchot, un pensament complex\nTot i que, de vegades, les explicacions que Blanchot va donar de la seva ideologia de joventut no són gaire satisfactòries, formen part de les arestes d’un home de pensament complex i contradictori, rehabilitat per figures com Lévinas i Derrida i, sobretot, per la seva obra, simultània, en el cas de Thomas l’Obscur, i posterior.\n(Quain, 1907 – Le Mesnil-Saint Denis, 2003). Escriptor francès.\nL’any 1930, Maurice Blanchot s’instal·la a París i comença a comprometre’s amb els ambients d’extrema dreta d’aquesta ciutat. Tot i haver estudiat filosofia a Estrasburg, ara el que li interessa és el periodisme. Així, doncs, col·labora amb publicacions feixistes, on els seus articles reflecteixen una ideologia força particular, revolucionària, propera a L’Action Française de Maurras: vessen odi contra la democràcia parlamentària, el comunisme, el capitalisme i... el nazisme.\nTot i que l’antijudaisme no és la base del seu pensament, en trobem traces evidents, sobretot en articles del 1936.\nAquests anys, Blanchot escriu per La Revue française, Le Journal des débats, La revue universelle, Réaction, Le Rempart, Combat i L’Insurgé, Aux Écoutes, entre d’altres. Segons explica ell mateix molts anys després, durant bona part de la dècada dels anys 30, Blanchot participa d’aquest món durant el dia i, seguint les passes del seu admirat Kafka, compon Thomas l’Obscur a les nits. Això durarà fins al 1938, any a partir del qual tan sols escriurà crítica literària.\nAquest mateix Blanchot, defensor de Pétain, és el que ajuda la família d’Emmanuel Lévinas a amagar-se durant la guerra; el que l’any 1960 es manifesta contra la guerra d’Algèria escrivint la «Déclaration sur le droit à l’insoumission dans la guerre d’Algérie» isignant el «Manifeste des 121». És el mateix Blanchot, amic de Georges Bataille, de Lévinas (una amistat que ja havia començat el 1926, a Estrasburg), Marguerite Duras, Robert Antelme, Jacques Derrida... El mateix Blanchot que l’any 1968 és al carrer amb Deleuze i Barthes. El mateix que defineix l’antijudaisme com a «falta capital» i que descriu Auschwitz i la Xoà com «l’esdeveniment absolut de la història».\nEl mateix Blanchot, però ara a l’extrema esquerra.


Conjura per agilitzar les ajudes als afectats pel foc de la Ribera d'Ebre - Regió7\nLes administracions es van reunir ahir per dibuixar una estratègia comuna pel que fa als ajuts\nReunió a Flix per tractar l'incendi de la Ribera d'Ebre DELEGACIÓ DEL GOVERN A CATALUNYA\nLes administracions públiques es van conjurar ahir per fer arribar el més aviat possible les ajudes als afectats per l'incendi que va assolar les comarques de la Ribera d'Ebra, les Garrigues i el Segrià, i van manifestar intentar reduir al màxim el risc de catàstrofes naturals com aquesta.\nRepresentants del Govern, de la Generalitat i dels ajuntaments afectats es van reunir ahir a Flix (la Ribera d'Ebre), durant una mica menys de dues hores, per avaluar els danys provocats pel foc, que va arrasar unes 6.000 hectàrees, i dibuixar una estratègia comuna per a l'activació dels ajuts.\nDe la reunió, la primera en què participen els tres nivells de l'administració, més entitats conservacionistes i del territori, no en va sortir cap balanç quantificat de danys i tampoc no es va poder concretar el nombre de pagesos i ramaders afectats.\nEntre els acords, destaca la posada a disposició als afectats del personal de les subdelegacions del Govern de Tarragona i Lleida perquè es puguin començar a presentar les sol·licituds d'ajudes, o l'activació immediata del reg a la zona devastada per pal·liar al màxim els danys futurs.\nEn declaracions posteriors als periodistes, la delegada del Govern de Catalunya, Teresa Cunillera, va destacar que ja s'han posat en marxa les ajudes urgents, la majoria de les quals depenen de l'Estat, i que s'ha traslladat als alcaldes de la zona «el compromís de tots per treballar en col·laboració».\nCunillera va enviar aquesta setmana una carta als alcaldes de Flix, Vinebre, la Palma d'Ebre i la Torre de l'Espanyol, a la província de Tarragona, i als de Bovera, Granadella, Maials i Llardecans, a Lleida, en la qual es posava a la seva disposició per ajudar-los a afrontar la «situació excepcional» causada per l'incendi.\nL'administració general de l'Estat disposa d'una línia d'ajudes tant per a municipis com per a particulars, per la qual es regulen les subvencions per atendre determinades necessitats derivades de situacions d'emergència o de naturalesa catastròfica.\nAquestes ajudes es dirigeixen bàsicament a unitats familiars o de convivència econòmica que hagin patit danys personals o materials tant a la residència habitual com en els béns de primera necessitat, a corporacions locals per fer front a les despeses d'emergència realitzades i a comunitats de propietaris per danys causats a elements comuns.\nEl període per poder sol·licitar les ajudes és d'un mes a partir del dia de finalització de l'incendi.\nEn paral·lel, el Consorci de Compensació d'Assegurances, una entitat pública adscrita al ministeri d'Economia i Empresa, disposa de cobertures per a riscos extraordinaris, mentre que els d'Hisenda i Agricultura també preveuen altres línies d'ajuda per a aquest tipus de casos.\nPer la seva banda, la consellera portaveu del Govern, Meritxell Budó, va avançar que s'ha posat en marxa un «pla de xoc» que, de moment, passa per canalitzar tota la informació sobre les possibles ajudes als afectats perquè estigui a l'abast dels ajuntaments.\nEl setembre vinent es crearà una comissió interdepartamental que analitzarà la realitat de les comarques afectades pel foc, en especial la Ribera d'Ebre, que afronta fenòmens com la despoblació.\nCunillera va demanar «un compromís» a totes les administracions per evitar que pugui tornar a ocórrer una catàstrofe natural d'aquestes característiques.


Activitats – Pàgina 3 – El blog de la biblioteca\n09/02/2021 Deixa un comentari\nTallers virtuals per realitzar en qualsevol moment i al teu ritme!\nCanva és una eina de disseny gràfic gratuïta (amb complements de pagament) que permet fer dissenys amb aspecte professional, de manera molt senzilla.\nEl MicroTaller Virtual Canva Bàsic de la biblioteca municipal de Lloret de Mar, us mostra el funcionament bàsic d’aquesta eina de disseny: accés, plantilles, elements, descàrregues.\nEl taller no té una duració determinada i es pot realitzar en qualsevol moment i a qualsevol ritme.\nEl Taller Catàleg ARGUS està format per tres unitats:\nIntroducció i cerca bàsica\nEl meu espai bàsic: accés i renovació de documents\nEl meu espai avançat: historial de lectura, llistes, cerques preferides i avisos de novetats\nQuan t’inscriguis, podràs triar la unitat que t’interessa, en funció dels teus coneixements previs.\nPer poder realitzar el taller, és necessari tenir carnet de biblioteca.\nEl Taller de Cerca d’Informació de la biblioteca municipal de Lloret de Mar, ofereix recursos per trobar informació fiable pel TdR de Batxillerat o per qualsevol treball acadèmic:\nCerca d’informació a Google\nLa duració del taller és d’aproximadament 45 minuts però es pot realitzar a ritmes diferents, segons convingui.\n17/12/2020 Deixa un comentari\nUn taller virtual per realitzar al teu ritme.\nI si vols que et compartim una plantilla nadalenca per editar, tria-la al formulari👇\n09/11/2020 Deixa un comentari\nActivitat cancel·lada. 📚 El Racó dels Contes. La castanyera rumbera\n29/10/2020 29/10/2020 Deixa un comentari\n31 d’octubre a les 11:30 👉 La castanyera rumbera, a càrrec de Marina Gil.\nAlgú sap qui va ser la primera castanyera de la història? La castanyera més rumbera us vol explicar aquesta història al ritme que peten les castanyes i necessita la vostra col·laboració per treure-les del foc!\nA càrrec de: Marina Gil\n📚 El Racó dels Contes. Bum i el llibre màgic de les fades\n22/10/2020 22/10/2020 Deixa un comentari\n24 d’octubre a les 11:30 👉 Bum i el llibre màgic de les fades, a càrrec de Companyia homenots.\nUna tarda de pluja en BUM escolta la història de la Biblioteca Màgica de les Fades i del Llibre Màgic que va amagar la fada Flor de Neu. Farà tot el possible per trobar-lo amb els seus amics i amigues, se’n sortirà? Una divertida manera d’introduir els nens i les nenes al meravellós món de la bateria.\nA càrrec de: Companyia homenots\nCurs d’iniciació als escacs\n16/10/2020 16/10/2020 Deixa un comentari\nT’agradaria aprendre a jugar a escacs?\nLa Biblioteca Municipal juntament amb el Club d’escacs de Lloret de mar, aquest mes de novembre, us ofereixen un curs bàsic d’iniciació als escacs per als més petits.\nCada dijous, 5, 12, 19 i 26, de novembre\nA càrrec del Club d’escacs de Lloret de mar\n✍ FORMULARI D’INSCRIPCIÓ\n15/10/2020 13/10/2020 Deixa un comentari\n17 d’octubre a les 11:30 👉 “Cocodriloz”, a càrrec de Roger Tugues.\n¿Queréis saber a qué juegan los cocodrilos? ¿Os podéis creer que una vez un cocodrilo se enamoró de una jirafa? ¿Quién es la Cocollona? Estas son solo algunas de las preguntas que se desvelaran en estos cuentos donde los cocodrilos hacen de las suyas.